Martij van sijn ancker gespilt met. 9. mannen voor ons fort gecomen ende van d'onse aengehaelt was, sijnde ontledicht van meest alle sijne victualie amunitie, ende coopmanschappen, hebbende alleen op 4. stucken geschuts, waer van sij het eene voor een ancker lieten toegaen, soo datta het schip voor op quam, Daechs nae ons arrivement op Poulo waij es oock voor Nassau op Nera gecomen een portu geesche fregatte door d'onse voor Taffazo verouert mede brengende d'advijsen wt de Manilhas gecomen met het schip Walcheren inde Molucques, van de welcke advijsen copie hier nevens gaen Bandaneseh soecken viede Alreede voor, maer principaelijck met onse comste hebben sich die van banda met witte vlagghen op strant vertoont, daer mede wij in bespreck ende voorts tot een peijse gecomen sijn, daer toe ons de conuncturen van tijden, die voor dese reijse onse
Artickelen van Vrede. meester syn geweest, meest gemoveert hebben Sij waeren den oorloghe wel te deghen moede, alsoo se de selve met groote disauantagie sedert 2 Jaeren herwaerts op den hals gehadt hadden, want behalven het verlies van soo veel volcx als wij van haer doot geslaeghen ende gevanghen hebben, wasser eenen grooten hoop alreede nae coram, ende andere plaetsen verloopen, ende dat haer meest presseerde, sij waeren in soo extremen hougher vervallen, dat Conqueite van vande bledtwaert saecke de Engelschen ons dit spel niet weder omme gemaeckt en hadden, ende wij den oorloghe hadde willen continueeren, sij lieden voor seker het lant geruijmt ende verlaeten souden hebben, nae die van Pouloron hadden alreede haer co cos boomen het pit wtgesneden omme de cost te hebben, ende alle preparatien gemaeckt omme op het arrivement van d‛eerste van onse schepen te vluchten, Soo dat ingevalle wij in oorloghe teghens de Bandanesen hadden willen persisteeren, het beste dat wij te verwachten souden hebben gehadt, soude geweest sijn, datmen haer, ingevallen niet in der Engelschen handen, immers van t'lant geraecht souden hebben, het welcke ofte het de compage. oijrboerlijck ofte dienstich soude sijn, sal ick hier naer wederomme hervatten als ick de generaele brieven van uwer E. beantwoorde.
De artijckelen van dese vrede gaen hier nevens die wel soo favorabel niet en sijn, als wij wel wenschen, maer meer nochtans als wij in het begin verhoopte; onse motiven sullen uwe.